Fábrica d'Armes de la Vega
#000000
Constituyida por Real Orde del 24 d’abril del 1794, la fábrica asítiase nos terrenos del monasteriu desamortizáu de Santa María de la Vega a partir del añu 1857.
#000001
Con anterioridá a esta fecha la discontinua producción fundóse nel trabayu desendolcáu, baxo la direición del Cuerpu d’Artillería, por maestros armeros nos sos domicilios. Los trabayadores entregaben les pieces fabricaes pal so esame y prueba na Casa-Fábrica asitiada nel Palaciu del Duque del Parque –Palaciu del Marqués de San Feliz– nel que se llocalizaben los almacenes de materies primes y de productu termináu, oficines y sala de reconocimientu. La decisión de centralizar los llabores productivos nuna única instalación industrial determinó l’allugamientu de la factoría nel que, hasta la seronda del 2012, foi’l so asentamientu definitivu.
#000002
Ocupando una superficie llixeramente superior a los 120.000 metros cuadraos na qu’asitien, trazaos de manera cuidadosa, viales y arboláu, na fábrica acomódase un conxuntu d’edificios llevantaos a llargo de la segunda metá del sieglu XIX y hasta bien avanzada la centuria pasada. Combínense nellos diferentes estructures y soluciones constructives qu’ilustren la evolución teunolóxica y productiva esperimentada pel complexu a lo llargo de la so historia asina como les socesives remodelaciones y tresformaciones feches.
#000003
La entrada a la planta ye al traviés d’un edificiu abaluartáu con coronamientu d’almenes, de porte militar, qu’agospiaba los servicios alministrativos. A partir d’ésti asítiase una amplia cai central, colos talleres principales a los llaos, a la qu’aflúin aveníes tresversales. Los inmuebles más recientes daten d’entamos de la década de los 40 y ente ellos sobresal el Taller de Cañones, proyeutáu pol inxenieru Ildefonso Sánchez del Río.
#000004
No que cinca a la vertiente social, la fábrica nun promovió espacios de vivienda pa los sos operarios hasta entráu’l sieglu XX, contando namái con pabellones pa la xefatura. Nel 1921 la cooperativa de Maestros Armeros promovía, al amparu de la Llei de Cases Barates, la Colonia de San Feliz, proyeutada pol arquiteutu Julio Galán Carvajal, a la que siguieron otres promociones posteriores.
#000005
Interior del Taller de Cañones
#000006
Colonia Marqués de San Feliz
#000007
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000008
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
#000009
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000010
Nel nuesu boletín vas atopar información sobro nuevos conteníos, investigaciones, eventos, etc.
#000011